《浮远堂 其一》
宋代·丘崇

西来江水浮天远，卧看飞鸿入杳冥。云过有山皆点点，潮回无地不青青。

风光浩荡连淮海，气象高寒近日星。醉里不禁频极目，敔峰如黛涕先零。

作者简介：泉州晋江人，字次姚。哲宗元符三年进士。工诗文，尤精天文象数。尝侍父官惠州，时苏轼谪惠，因从之游。与李邴亦相唱和。官至朝请郎。